
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1461 


20 Νοεμβρίου 2002 


ΑΠΟΦΑΣΕΙ Σ 

Αριθ. ΔΙΠΑΔ/β/606 

Έγκριση «Τεχνικών Προδιαγραφών Κατασκευής Έργων 
υδρογεωτρήσεων» ως ελάχιστα όρια. 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ 
ΕΡΓΩΝ - ΓΕΩΡΓΙΑΣ 

Έχοντας υπόψη: 

1. Τον Ν. 1418/84 «Δημόσια Έργα και Ρυθμίσεις Συνα¬ 
φών θεμάτων», και ειδικότερα το άρθρο 21 «Προδιαγρα¬ 
φές και Κανονισμοί Έργων» του Νόμου αυτού. 

2. Την κοινή Απόφαση Υ6/31.10.2001 (Φ.Ε.Κ. 1184 Β'/ 
31.10.2001) του Πρωθυπουργού και της Υπουργού ΠΕ- 
ΧΩΔΕ «Ανάθεση αρμοδιοτήτων Υπουργού Περιβάλλο¬ 
ντος Χωροταξίας και Δημοσιών Έργων στους Υφυπουρ¬ 
γούς Περιβάλλοντος, Χωροταξίας και Δημοσίων Έργων» 
και δη την παράγραφο 1 του άρθρου 3 αυτής. 

3. Το Προεδρικό διάταγμα 81/23.4.1999 για την σύστα¬ 
ση της Γ.Δ.Π.Δ.Ε. και ειδικότερα τις παρ. 1 .β και 2.β του 
άρθρο 2 αυτού, περί σύστασης και αρμοδιότητας του 
τμήματος Προδιαγραφών και Ευρωκωδίκων ΔΙΠΑΔ(β). 

4. Την 2000/631/ΘΒ γνωστοποίηση με την οποία διατυ¬ 
πώνεται εμπεριστατομένη γνώμη της Ευρωπαϊκής Επι¬ 
τροπής, σύμφωνα με το αρθρ. 9, παρ. 2, εδαφ. 2 της οδη¬ 
γίας 98/34/ΕΚ της 22.6.1998, η οποία μεταξύ άλλων προ¬ 
βλέπει ρήτρα αμοιβαίας αναγνώρισης, σε ότι αφορά τις 
σωληνώσεις και τα φίλτρα γεωτρήσεων καθώς και υπο¬ 
χρέωση αναβολής θέσπισης των υπόψη προδιαγραφών 
επί έξι μήνες, με λήξη την 23.4.2001. 

5. Τα Δ7β/1516/18.8.2000 κσι Δ7β/477/Φ/ 15.9.2000 έγ¬ 
γραφα της Δ/νσης Εγγειοβελτιωτικών Έργων Γ.Γ.Δ.Ε. με 
τα οποία αιτιολογείται η ανάγκη θεσμοθέτησης προδια¬ 
γραφών κατασκευής έργων υδρογεωτρήσεων. 

6. Το Δ7δ/οικ/1476/Φ./24.7.2002 έγγραφο της Δ/νσης 
Εγγειοβελτιωτικών Έργων Γ.Γ.Δ.Ε. από το οποίο προκύ¬ 
πτει ό,π επανεξετάσθηκε το αρχικό κείμενο των υπόψη 
προδιαγραφών από υπηρεσιακούς παράγοντες της ΓΤΔΕ 
και του Υπουργείου Γεωργίας και το τελικό κείμενο διαβι¬ 
βάζεται στη ΔΙΠΑΔ προκειμένου να θεσμοθετηθούν. 

7. Το 14224/27.8.2002 έγγραφο της Δ/νσης Γεωλογίας - 
Υδρογεωλογίας της Γ εν. Δ/νσης Εγγ. Έργων και Γ.Δ. του 


Υπ. Γ εωργίας από το οποίο προκύπτει απόλυτη συμφωνία 
με το τεύχος των Τεχνικών Προδιαγραφών και, 

Επειδή: 

1. Από τα ανωτέρω έγγραφα του Υ.ΠΕ.ΧΩ.Δ.Ε. και Υπ. 
Γ εωργίας προκύπτει ανάγκη να θεσμοθετηθούν τεχνικές 
προδιαγραφές ελάχιστων απαιτήσεων ανόρυξης υδρο¬ 
γεωτρήσεων λόγω της διαπιστούμενης κατά περιπτώσεις 
μέτριας ποιότητας κατασκευής των υπ’ όψη έργων, που 
έχει αρνητικές συνέπειες στην αποδοτικότητα και βιωσι- 
μότητάτους. 

2. Με τη θεσμοθέτηση ως ελάχιστα όρια, την ενδεχόμε¬ 
νη βελτίωση ή συμπλήρωσή τους από τις αρμόδιες Υπη¬ 
ρεσίες και την εφαρμογή των προδιαγραφών αυτών, θα 
αντιμετωπιστούν αποτελεσματικά και με ενιαίο τρόπο και 
θα βελτιωθεί ποιοτικά η κατασκευή των υδρογεωτρήσεων. 

3. Γιατην αντιμετώπιση των ανωτέρω προβλημάτων συ¬ 
ντάχθηκαν από ομάδα εργασίας αποτελούμενη από υπη¬ 
ρεσιακούς παράγοντες της ΓΓΔΕ και του Υπουργείου Γε¬ 
ωργίας οι εγκρινόμενες προδιαγραφές κατασκευής έρ¬ 
γων υδρογεωτρήσεων. 

4. Η ρήτρα αμοιβαίας αναγνώρισης, σε ότι αφορά τις 
σωληνώσεις καιτα φίλτρα γεωτρήσεων, που προέβλεπε η 
2000/631/ΘΒγνωστοποίηση, έχειπεριληφθεί στο κείμενο 
των υπόψη προδιαγραφών. 

5. Η υποχρέωση αναβολής πτς θέσπισης των υπόψη 
προδιαγραφών έχει λήξει την 23.4.2001 και συνεπώς είναι 
δυνατή η έγκρισή τους. 

6. Από την παρούσα απόφαση δεν προκαλείται δαπάνη 
σε βάρος του Κρατικού Προϋπολογισμού, αποφασίζουμε: 

1. Εγκρίνουμε το κείμενο του τεύχους «Τεχνικές Προ¬ 
διαγραφές Κατασκευής υδρογεωτρήσεων» ως ελάχιστα 
όρια. 

2. Το περιεχόμενο των Τεχνικών Προδιαγραφών είναι: 

ΤΕΧΝΙΚΕΣ ΠΡΟΔΙΑΓΡΑΦΕΣ ΚΑΤΑΣΚΕΥΗΣ 
ΥΔΡΟΓΕΩΤΡΗΣΕΩΝ 

ΠΙΝΑΚΑΣ ΠΕΡΙΕΧΟΜΕΝΩΝ ΤΕΥΧΟΥΣ 

I. Σκοπός και αντικείμενο. 

II. Θέση υδρογεωτρήσεων. 

III. Τεχνικές προδιαγραφές κατασκευής υδρογεωτρή¬ 
σεων. 

1. Διάτρηση - Διεύρυνση - Δειγματοληψία 

2. Ηλεκτρική διασκόπηση (1099109) 

3. Σωλήνωση 

α. Σωλήνες γεώτρησης 
β. Περιφραγματικοί Σωλήνες 
γ. Πιεζομετρικοί σωλήνες 

4. Χαλίκωση 

5. Ανάπτυξη (καθαρισμός) της γεώτρησης 

6 . Ευθυγραμμία και κστακορυφότητα των γεωτρήσεων 

7. Δοκιμαστική άντληση 

8 . Τσιμεντένια βάση προστασίας 

9. Ημερήσια δελτία γεωτρήσεων 

10. Τελική έκθεση 

11. Επιμέτρηση - Πληρωμή 

12. Καθυστερήσεις 

3. Με ανάλογη απόφαση σύμφωνα με τις κείμενες δια¬ 
τάξεις, επιτρέπεται τροποποίηση ή συμπλήρωση των 
Προδιαγραφών αυτών, μετά από αιτιολογημένη εισήγη¬ 
ση της αρμόδιας Υπηρεσίας. 


ΤΕΧΝΙΚΕΣ ΠΡΟΔΙΑΓΡΑΦΕΣ 
ΚΑΤΑΣΚΕΥΗΣ ΥΔΡΟΓΕΩΤΡΗΣΕΩΝ 

I. Σκοπός και αντικείμενο 

Οι παρακάτω τεχνικές προδιαγραφές αφορούν την κα¬ 
τασκευή υδρογεωτρήσεων, σωληνωμένων με χαλύβδι¬ 
νους σωλήνες και φιλτροσωλήνες και τη διεξαγωγή σε 
αυτές δοκιμαστικών αντλήσεων. 

II. Θέση υδρογεωτρήσεων 

Η θέση κάθε υδρογεώτρησης καθορίζεται από τεχνική 
έκθεση ή μελέτη και ορίζεται επί τόπου από την Διευθύ- 
νουσα Υπηρεσία. 

III. Τεχνικές προδιαγραφές κατασκευής υδρογεωτρή¬ 
σεων 

1. Διάτρηση - Διεύρυνση - Δειγματοληψία 

Η αρχική διάτρηση γίνεται με κοπτήρα 9 5/8" και η διεύ¬ 
ρυνση με κατάλληλους κοπτήρες ούτως ώστε να εξα- 
σφαλισθεί η τελική διάμετρος, που προβλέπεται στην τε¬ 
χνική έκθεση ή στη μελέτη. 

Στις διατρητικές εργασίες χρησιμοποιείται κατάλληλος 
πολτός κυκλοφορίας, που καθορίζεται από την τεχνική 
έκθεση ή τη μελέτη και επιβεβαιώνεται επί τόπου από την 
Διευθύνουσα Υπηρεσία. 

Κατά τη διάτρηση πρέπει να λαμβάνονται δείγματα των 
πετρογραφικών σχηματισμών ανά δύο μέτρα, καθώς και 
σε κάθε λιθολογική αλλαγή. Πρέπει να λαμβάνονται ισό¬ 
ποσες ποσότητες ενός πλυμένου και ενός άπλυτου δείγ¬ 
ματος (περίπου 0,5 Ιίί) κάθε φορά, εκτός από τη περίπτω¬ 
ση που χρησιμοποιείται σαπωνοπολτός, οπότε θα λαμβά- 
νεται ένα δείγμα. 

Τα δείγματα στα οποία αναγράφονται τα βάθη από τα 
οποία ελήφθησαν, φυλάσσονται σε ειδικά κιβώτια και εί¬ 
ναι στη διάθεση της Διευθύνουσας Υπηρεσίας. Μετά το 
τέλος των εργασιών, ο ανάδοχος υποχρεούται με δικές 
του δαπάνες να μεταφέρει τα δείγματα που θαεπιλεγούν, 
σε μέρος που θα υποδειχθεί από την Διευθύνουσα Υπη¬ 
ρεσία. 

Ο ανάδοχος είναι υπεύθυνος για την προμήθεια και με¬ 
ταφορά καθαρού νερού στον τόπο του έργου, για τον κα¬ 
θαρισμό και ανάπτυξη της γεώτρησης. 

Κάθε δαπάνη προμήθειας, και μεταφοράς του νερού 
βαρύνει τον ανάδοχο, ο οποίος υποχρεωτικά έχει περιλά- 
βει τις δαπάνες αυτές ανηγμένες στην προσφορά του. 

2. Ηλεκτρική διασκόπηση (Ιορρίπρ) 

Για την κατάλληλη τοποθέτηση των φιλτροσωλήνων 
πραγματοποιείται, ηλεκτρική διασκόπηση (Ιορρίπ^. 


Η ηλεκτρική διασκόπηση γίνεται αμέσως μετά το τέλος 
της διάτρησης (πριντη διεύρυνση) και ενώ η γεώτρηση εί¬ 
ναι γεμάτη με πολτό κυκλοφορίας. Η κυκλοφορία του 
πολτού πρέπει να διατηρείται μέχρι τη στιγμή που θα αρ¬ 
χίσει η πραγματοποίηση της διασκόπησης. 

Ο ανάδοχος οφείλει να διατηρήσει καθαρή από μπάζα 
τη γεώτρηση σε όλο το βάθος της, για να είναι δυνατή η 
δίοδος της βολίδας, ώστε να επιτευχθούν οι απαραίτητες 
καταγραφές. Σε αντίθετη περίπτωση είναι υποχρεωμένος 
να επαναλάβει την εργασία, αφού πρώτα καθαρίσει τη 
γεώτρηση. Η ηλεκτρική διασκόπηση γίνεται από τον πυθ¬ 
μένα της γεώτρησης προς την επιφάνεια. 

Η ταχύτητα κίνησης της βολίδας θα είναι 3 μέτρα ανά 
λεπτό για τις ακτίνες γάμμα (γ), ενώ για τις άλλες μετρή¬ 
σεις 7-10 μέτρα ανά λεπτό. Για να είναι συγκρίσιμα τα δια¬ 
γράμματα μεταξύ τους πρέπει να χρησιμοποιείται ενιαία 
κλίμακα βάθους. 

Κατά την ηλεκτρική διασκόπηση καταγράφονται: 

• Οι ηλεκτρικές αντιστάσεις (ΕΙθοΙποηΙ ΒθδίεΙίνίΙγ) 

• Το ίδιο δυναμικό (ΒροπΙαποουε ΡοΙθηΙίαΙ) 

• Οι ακτίνες γ (Οαππηηα-Γαγ) 

Οι μετρήσεις πρέπει να δίνουν ακριβές και διαγνώσιμο 
αποτέλεσμα. 

3. Σωλήνωση 

α. Σωλήνες γεώτρησης 

Οι τυφλοί σωλήνες και οι φιλτροσωλήνες πρέπει να εί¬ 
ναι ευθύγραμμοι, κατασκευασμένοι από χαλύβδινο έλα¬ 
σμα ποιότητας ΡΕ 360 Β, σύμφωνα με την προδιαγραφή 
ΕΝ 10025 ή να έχουν νόμιμα παραχθεί και τεθεί στην αγο¬ 
ρά σε άλλο Κράτος-Μέλοςτου Ευρωπαϊκού Οικονομικού 
Χώρου (Ε.Ο.Χ.), που να εγγυώνται αντίστοιχο επίπεδο 
ποιότητας. 

Οιτυφλοί σωλήνες και οι φιλτροσωλήνες πρέπει να είναι 
αυτογενούς συγκόλλησης, σε ευθεία γραμμή και χωρίς 
προστιθέμενο μέταλλο, με τη μέθοδο ΕΙθοΙπο ΒθδίεΙαποθ 
\Λ/θΙάθά ννίΐίι άίρΐι ίΓθηυθπογ (ΕΒΪΛ//ΗΡ), σύμφωνα με την 
προδιαγραφή ΕΝ 10208-1 ή να έχουν νόμιμα παραχθεί και 
τεθεί στην αγορά σε άλλο Κράτος-Μέλος του Ευρωπαϊ¬ 
κού Οικονομικού Χώρου (Ε.Ο.Χ.), που να εγγυώνται αντί¬ 
στοιχο επίπεδο ποιότητας. Οι τυφλοί σωλήνες και οι φιλ- 
τροσωλήνες δεν πρέπει να έχουν εγκάρσια ραφή. 

Οι φιλτροσωλήνες πρέπει να είναι τύπου γέφυρας 
(άπάςίθ εΙοί) και να έχουν άνοιγμα 1 ή 1,5 ή 2,0 ή 2,5 ιτιπι, 
σύμφωνα με τις ανάγκες του έργου και μετά από εντολή 
της Διευθύνουσας Υπηρεσίας. Όταν χρησιμοποιούνται 
φιλτροσωλήνες διαμέτρου 4" μπορούν να είναι τύπου σχι¬ 
στών φίλτρων. 

Η ολική επιφάνεια των ανοιγμάτων πρέπει να είναι του¬ 
λάχιστον 10% της συνολικής επιφάνειας του φιλτροσω- 
λήνα. 

Το ωφέλιμο μήκος των τυφλών σωλήνων και φιλτροσω- 
λήνων πρέπει να είναι 6 μέτρα, χωρίς να προσμετράται το 
αρσενικό σπείρωμα. Εάν ο σχεδιασμόςτης στήλης σωλή¬ 
νωσης απαιτεί μικρότερου μήκους σωλήνες και φιλτρο- 
σωλήνες, αυτοί χρησιμοποιούνται ύστερα από εντολή της 
Διευθύνουσας Υπηρεσίας. 

Οι σύνδεσμοι (μούφες) των τυφλών σωλήνων και των 
φιλτροσωλήνων, πρέπει να είναι κατασκευασμένοι με το 
ΩΙΝ 4922 ή να έχουν νόμιμα παραχθεί και τεθεί στην αγο¬ 
ρά σε άλλο Κράτος-Μέλοςτου Ευρωπαϊκού Οικονομικού 

Χώρου (Ε.Ο.Χ.), που να εγγυώνται αντίστοιχο επίπεδο 
ποιότητας, από το ίδιο υλικό ποιοτικά με τους τυφλούς 
σωλήνες και τους φιλτροσωλήνες και να έχουν μήκος 
τουλάχιστον 100 πιπι και πάχος 12 πιπι, για δε τους σω¬ 
λήνες διαμέτρου μεγαλύτερης ή ίσης των 12 3/4 " να 
έχουν μήκος τουλάχιστον 120 πιπι και πάχος 15 πιπι. 


Οι σύνδεσμοι πρέπει να είναι κοχλιοτομημένοι με σπεί¬ 
ρωμα ημικυκλικής διατομής με δύο (2) σπείρες ανά ίντσα 
και σε βάθος τουλάχιστον 70 πιπι από τα άκρα, σύμφωνα 
με το πιοκάτω σκαρίφημα, να υπάρχει απόλυτη συνεργα- 
σίατου αρσενικού με το θηλυκό σύνδεσμο και να είναι κα¬ 
θαροί από «γρέζια». 





/ΗΚΧΙΒτίΑΑ 



4 

4=(±Ι) 

ά± 02^ 


4τ(^1) 


■ΞΙ 

168*3 ιτπ 

185 

171,5 

174 

169 

156 


21911 γτττ 

241 

223,5 

226 

221 

206 


273,0ππ 

294 


281 

276 

258 

■ϋ 

323,9γπτ 

390 

327,5 

330 

325 

310 


4 : 

^ £^Λΐφκήδφρραζ&)Μζμ^ 

φ Ι^δάμειροςταιαι^ 

4 8οωφκήδό|£ΐχςκυ 





























19286 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Οι σύνδεσμοι πρέπει να είναι συγκολλημένοι στα άκρα 
των σωλήνων με συνεχή ραφή εξωτερικά και εσωτερικά 
και να είναι απόλυτα ομόκεντροι ως προς τον άξονα του 
σωλήνα. 

Οι τυφλοί σωλήνες οι φιλτροσωλήνες και οι σύνδεσμοι 
τους πρέπει να είναι γαλβανισμένοι εν θερμώ. Το γαλβά- 
νισμα πρέπει να έχει γίνει με κατάλληλη προετοιμασία της 
επιφάνειας (αμμοβολή), το δε πάχος του γαλβανίσματος 
να είναι τουλάχιστον 40 μικρά. 

Το πάχος των τοιχωμάτων των τυφλών σωλήνων και 
φιλτροσωλήνων διαμέτρου 6 3/4 " πρέπει να είναι 4 πιπι 
και για διαμέτρους 8 5/8 ", 10 3/4 " και 12 '3/4 " ή μεγαλύ¬ 
τερες πρέπει να είναι 5 πιπι. 

Το κατώτερο μέρος της στήλης της σωλήνωσης πρέπει 
να καταλήγει σε κωνικό τυφλό σωλήνα, το δε ανώτερο να 
προφυλάσσεται με κατάλληλο βιδωτό πώμα και κλειδα¬ 
ριά ασφαλείας. 

Οι σωλήνες πρέπει να συνοδεύονται από νόμιμο πιστο¬ 
ποιητικό της κατασκευάστριας εταιρείας σύμφωνα με την 
νομοθεσία της χώρας προέλευσης, στο οποίο θα ανα¬ 
γράφονται τα αποτελέσματα των δοκιμών ως προς τα 
ακόλουθα: 

-χημική ανάλυση υλικού κατασκευής, 

-υδραυλική δοκιμή και 
-ποιοτικός έλεγχος συγκολλήσεων, 
και θα επιβεβαιώνει την αντιστοιχία των ποιοτικών χα¬ 
ρακτηριστικών, 
β. Περιφραγματικοί Σωλήνες 

Ο ανάδοχος, εφ’ όσον κριθεί αναγκαίο και μετά από 
εντολή της Διευθύνουσας Υπηρεσίας, υποχρεούται για 
την προμήθεια μεταφορά και τοποθέτηση περιφραγματι- 
κών σωλήνων (σωλήνων επένδυσης), κατάλληλης εσωτε¬ 
ρικής διαμέτρου, για την προστασία της γεώτρησης από 
καταπτώσεις, 
γ. Πιεζομετρικοί σωλήνες 

Στις υδρογεωτρήσεις πρέπει να τοποθετούνται πιεζο- 
μετρικοί σωλήνες. Αυτοί πρέπει να είναι γαλβανισμένοι σι- 
δηροσωλήνεςτου εμπορίου μήκους 6 μέτρων, ονομαστι¬ 
κής διαμέτρου 1 Λ /ζ και να έχουν συνδέσμους (μούφες). 
Οι πιεζομετρικοί σωλήνες τοποθετούνται μεταξύ των 
εξωτερικών τοιχωμάτων της σωλήνωσης και των τοιχω¬ 
μάτων της γεώτρησης και έχουν σκοπό την παρακολού¬ 
θηση της στάθμης του υπόγειου νερού. 

Ο πιεζομετρικός σωλήνας κάθε γεώτρησης θα συγκοι¬ 
νωνεί με τυφλό σωλήνα της γεώτρησης, σε βάθος που κα¬ 
θορίζεται από την Διευθύνουσα Υπηρεσία. Επίσης ο πιε- 
ζομετρικός σωλήνας πρέπει να φέρει πώμα και κλειδαριά 
ασφαλείας στο άνω μέρος του. 

Η προμήθεια των πιεζομετρικών σωλήνων αποτελεί 
υποχρέωση του αναδόχου. 

4. Χαλίκωση 

Το χαλικόφιλτρο τοποθετείται στο διάκενο μεταξύ των 
τοιχωμάτων της γεώτρησης και του εξωτερικού τοιχώμα¬ 
τος της σωλήνωσης. Αποτελείται από χαλίκια, στα οποία 
πρέπει να κυριαρχεί η πυριτική σύσταση (προτιμάται η 
ποτάμια προέλευση). 

Σπαστά (θραυστά) χαλίκια λατομείων δεν γίνονται απο¬ 
δεκτά. Επίσης δεν γίνονται αποδεκτά χαλίκια με άργιλο ή 
τεμάχια που προέρχονται από μαλακά πετρώματα (μάρ¬ 
γες, σχιστόλιθοι κλπ). 

Το χαλικόφιλτρο πριν από την τοποθέτησή του πρέπει 
να έχει πλυθεί με καθαρό νερό. 

Η μέγιστη και η ελάχιστη διάμετρος των διαβαθμισμέ¬ 


νων χαλικιών καθορίζεται από την τεχνική έκθεση ή τη με¬ 
λέτη ή και με εντολή της Διευθύνουσας Υπηρεσίας. Πριν 
την τοποθέτηση του χαλικόφιλτρου η γεώτρηση πρέπει 
να καθαρίζεται με κυκλοφορία και αραίωση του πολτού. 

Η προμήθεια του χαλικόφιλτρου αποτελεί υποχρέωση 
του αναδόχου. 

5. Ανάπτυξη (καθαρισμός) της γεώτρησης 

Η ανάπτυξη της γεώτρησης γίνεται μετά τη χαλίκωση με 
τις παρακάτω μεθόδους με εντολή της Διευθύνουσας 
Υπηρεσίας: 

α) με κυκλοφορία καθαρού νερού με την πηλαντλία 
β) με σύστημα εμβόλου (σουμπάπ) 
γ) με εγκατάσταση εκτόξευσης αέρα με αεροσυμπιε¬ 
στή (είΓ-Ιίίί) 

6. Ευθυγραμμία και κατακορυφότητα των γεωτρήσεων 
α) Οι γεωτρήσεις πρέπει να είναι ευθύγραμμες και κα- 

τακόρυφες, σύμφωνα με τα ακόλουθα: 

Κατακορυφότητα: Η απόκλιση απάτην κατακορυφότη¬ 
τα δεν πρέπει να ξεπερνά το 1 μέτρο ανά 100 μέτρα (1 %). 

Ευθυγραμμία: Η ευθυγραμμία της γεώτρησης πρέπει 
να είναι τέτοια, ώστε ένας σωλήνας μήκους 9 μέτρων και 
εξωτερικής διαμέτρου μικρότερης κατά 1,5" της εσωτε¬ 
ρικής διαμέτρου της σωλήνωσης να διέρχεται άνετα απ’ 
αυτή. Σε γεώτρηση που δεν πρόκειται να σωληνωθεί πρέ¬ 
πει να περνά ελεύθερα σωλήνας 12 μέτρων, εξωτερικής 
διαμέτρου κατά 3" μικρότερης από τη διάμετρο του κο¬ 
πτήρα που χρησιμοποιήθηκε. 

β) Η μέτρηση της ευθυγραμμίας και της κατακορυφότη- 
τας γίνεται με εξοπλισμό του αναδόχου, μετά την ολοκλή¬ 
ρωση των εργασιών της γεώτρησης και πριν την άντλησή 
της. Ο τελικός έλεγχος της κατακορυφότητας και της ευθυ¬ 
γραμμίας γίνεται παρουσία της Διευθύνουσας Υπηρεσίας. 

Αποδεκτά όργανα μέτρησης της κατακορυφότητας εί¬ 
ναι είτε ο τρίποδας με συρματόσχοινο πάχους μεγαλύτε¬ 
ρου από 1,5 πιπι, με φτερωτή διαμέτρου κατά ένα τέταρ¬ 
το της ίντσας (1/4") μικρότερης της εσωτερικής διαμέ¬ 
τρου της τελικής σωλήνωσης είτε με ανάλογο 
φωτοκαθετόμετρο. Ενα από τα δύο προαναφερόμενα όρ¬ 
γανα πρέπει να περιλαμβάνεται απαραίτητα στα παρελ¬ 
κόμενα του μηχανικού εξοπλισμού του αναδόχου. 

γ) Αν μετά την τελική σωλήνωση διαπιστωθεί ότι η γεώ¬ 
τρηση δεντηρείτιςπροδιαγραφέςτης κατακορυφότητας 
και της ευθυγραμμίας δεν γίνεται δεκτή. 

Ειδικά όσον αφορά την κατακορυφότητα, σε περίπτω¬ 
ση που η Διευθύνουσα Υπηρεσία κρίνει ότι η γεώτρηση 
δύναται να αξιοποιηθεί με κάποιο τύπο αντλίας, που θα 
αποδίδει την παροχή εκμετάλλευσης της γεώτρησης, η 
γεώτρηση γίνεται δεκτή αφού γίνουν περικοπές στο συ¬ 
νολικό κόστος της, όπως παρακάτω : 

1. Απόκλιση 1,01 % -1,5 %, περικοπή δαπάνης 10 % 

2. Απόκλιση 1,51 % - 2,0 %, περικοπή δαπάνης 20 % 

3. Απόκλιση 2,01 % - 2,5 %, περικοπή δαπάνης 30 % 

4. Αν η γεώτρηση έχει απόκλιση μεγαλύτερη από 2,5 % 
δεν γίνεται αποδεκτή. 

• Οι δαπάνες των παραπάνω απαιτουμένων μέσων, ερ¬ 
γασιών και καθυστερήσεων υποχρεωτικά συμπεριλαμβά- 
νονται ανηγμένες στην τιμή μονάδοςτης διάτρησης. 

7. Δοκιμαστική άντληση 

Η δοκιμαστική άντληση διεξάγεται σύμφωνα με γραπτό 
πρόγραμμα, που συντάσσεται από την Διευθύνουσα Υπη¬ 
ρεσία. Οι μετρήσεις παροχής γίνονται ογκομετρικά ή με 
συσκευή ΡΙΤΟΤ ή υδρόμετρο, σύμφωνα με τις οδηγίες 
της Διευθύνουσα Υπηρεσίας, η δε στάθμη του νερού με- 

τράται με ηλεκτρικό σταθμήμετρο ακρίβειας, μέσα στον 
πιεζομετρικό σωλήνα. 

Τα τεχνικά χαρακτηριστικά του αντλητικού συγκροτή¬ 
ματος (διάμετρος αντλίας-στροβίλου, βάθος τοποθέτη¬ 
σης, ιπποδύναμη κλπ) καθορίζονται απάτην Διευθύνουσα 
Υπηρεσία με βάση τη τεχνική έκθεση ή μελέτη και είναι δε¬ 
σμευτικά για τον ανάδοχο, ασχέτως αν οι αναμενόμενες 
παροχές μπορεί να επιτευχθούν και με άλλων διαμέτρων 
αντλητικά συγκροτήματα. 

Το αντλητικά συγκρότημα πρέπει να έχει δυνατότητα 
συνεχούς λειτουργίας για μακράς διάρκειας αντλήσεις. 

Η παροχή ρυθμίζεται με δικλείδα ή με αλλαγή των στρο¬ 
φών του κινητήρα όπου είναι δυνατόν. 

Το νερό πρέπει να παροχετεύεται σε κατάλληλη από¬ 
σταση, ώστε να μην επηρεάζεται η δοκιμή της άντλησης. 

Ο ανάδοχος οφείλει να διαθέτει κατάλληλο επιστημονι¬ 
κό και τεχνικό προσωπικό κατά την διάρκεια της άντλη¬ 
σης, καθώς και τα αναγκαία όργανα μετρήσεων. Τα στοι¬ 
χεία της άντλησης αναγράφονται σε ειδικά δελτία. Μετά 
το πέρας της άντλησης γίνονται μετρήσεις επαναφοράς 
της στάθμης του νερού. Ο χρόνος επαναφοράς της στάθ¬ 
μης δεν μπορεί να υπερβαίνει το χρόνο άντλησης. 

• Εάν κατά τη διάρκεια της άντλησης ή των μετρήσεων 
επαναφοράς στάθμης υπάρχει γεωτρύπανο στη γεώτρη¬ 
ση, στον ανάδοχο δεν καταβάλλεται αποζημίωση για στα- 
λία, δοθέντος ότι η δαπάνη αυτή υποχρεωτικά περιλαμ¬ 
βάνεται ανηγμένη στις τιμές της προσφοράς του. 

8. Τσιμεντένια βάση προστασίας 

Μετά το τέλος των εργασιών, ο χώρος που περιβάλει τη 
σωλήνωση, πρέπει να προστατεύεται στην επιφάνεια από 
πλάκα σκυροδέματος (με τσιμέντο 350 Κρ/πΓ), διαστάσε¬ 
ων 1,00 χ 1,00x0,40 πι. 

Στην επιφανειακή πλάκα της γεώτρησης (πλάκα προ¬ 
στασίας) τοποθετείται ελαφρά κεκλιμένος πλαστικός σω¬ 
λήνας 4", για συμπλήρωση χαλικόφιλτρου. 

Η δαπάνη της πλάκας και η κατασκευή του πώματος 
ασφαλείας της γεώτρησης περιλαμβάνεται υποχρεωτικά 
στην τιμή τοποθέτησης της τελικής σωλήνωσης (δεν πλη¬ 
ρώνεται χωριστά). 

Σημειώνεται ότι σε περίπτωση που η γεώτρηση δεν 
αξιοποιηθεί για οποιονδήποτελόγο, ο ανάδοχος υποχρε- 
ούται να τη σφραγίσει ή καταστρέψει σύμφωνα με εντο¬ 
λές της Διευθύνουσας Υπηρεσίας, χωρίς άλλη αποζημίω¬ 
ση, της σχετικής δαπάνης περιλαμβανομένης υποχρεωτι¬ 
κά στην τιμή διάτρησης. 

9. Ημερήσια δελτία γεωτρήσεων 

Ο ανάδοχος υποχρεούται να τηρεί σε κάθε γεώτρηση 
ημερολόγιο εργασίας σε τριπλούν. Τα δύο από τα τρία 
αντίτυπα θα τα παραδίδει στον επιβλέποντα κάθε μέρα. 
Κάθε ημερήσιο δελτίο πρέπει να περιλαμβάνει τα παρα¬ 
κάτω στοιχεία: 

(Ο κατάλογος δεν είναι περιοριστικός για περισσότερα 
στοιχεία) 

- ημερομηνία και καιρικές συνθήκες 

- κωδικός αναγνώρισης της εκτελούμενης γεώτρησης 

- τύπος χρησιμοποιούμενου γεωτρυπάνου 

- ώρα αρχής και τέλους κάθε βάρδιας 

- σύνθεση προσωπικού (αριθμός, ειδικότητα, ονοματε¬ 
πώνυμο) 

- ώρες διάτρησης και μέθοδος εκτέλεσης 

- ώρα αρχής και τέλους κάθε εργασίας 

- αναμονές με ή χωρίς διαταγή της Διευθύνουσα Υπη¬ 
ρεσίας 


- είδος και διάμετρος του χρησιμοποιούμενου κοπτικού 
εργαλείου 

- βάρος και διάμετρος των αντίβαρων διάτρησης 

- διάμετρος και είδος αντλιών 

- λιθολογική περιγραφή των σχηματισμών που συνα- 
ντώνται κατά τη διάτρηση 

- ολική ή μερική απώλεια του πολτού κυκλοφορίας 

- μήκος και διάμετρος σωλήνων και φιλτροσωλήνων 
που τοποθετήθηκαν 

- όγκος χαλικόφιλτρου που χρησιμοποιήθηκε 

- ώρα αρχής και τέλους εργασιών τσιμέντωσης 

- ώρα αρχής και τέλους εργασιών ανάπτυξης 

- κάθε χρήσιμη πληροφορία για τα δείγματα νερού και 
πετρωμάτων (ημερομηνία, βάθος κλπ) 

- γενικά κάθε χρήσιμη πληροφορία για την ορθή ερμη¬ 
νεία των ληφθέντων στοιχείων και αποτελεσμάτων κατά 
την διάρκεια της άντλησης 

- μέτρηση υδροστατικής στάθμης κάθε μέρα κατά την 
έναρξη και τη λήξη της εργασίας 

- χώρο για τις παρατηρήσεις της Διευθύνουσας Υπηρε¬ 
σίας. 

10. Τελική έκθεση 

Μετά το τέλος των εργασιών υπαίθρου, ο ανάδοχος 
υποχρεωτικά συντάσσει και υποβάλει σε πέντε (5) αντί¬ 
γραφα, τεύχος, που θα περιέχει όλεςτις πληροφορίες για 
κάθε γεώτρηση που ανορύχθηκε. Το τεύχος πρέπει να πε¬ 
ριέχει: 

1. Συνοπτική έκθεση που θα περιλαμβάνει περιγραφή 
εργασιών και μεθόδων που χρησιμοποιήθηκαν για κάθε 
γεώτρηση. Η συνοπτική έκθεση πρέπει να περιέχει επίσης 
στοιχεία όπως η ταχύτητα προχώρησης του γεωτρύπα¬ 
νου, οι απώλειες πολτού κυκλοφορίας, η υδροστατική 
στάθμη μετά την ανάπτυξή της γεώτρησης, τα πρωτογε¬ 
νή στοιχεία της δοκιμαστικής άντλησης, η κρίσιμη και 
ωφέλιμη παροχή εκμετάλλευσης, καθώς και κάθε άλλο 
στοιχείο προβλεπόμενο από τις τεχνικές προδιαγραφές. 

2. Λιθολογική τομή σε κλίμακα σελίδας Α4 ή Α3. 

3. Επεξεργασία και παρουσίαση των αποτελεσμάτων 
των δοκιμαστικών αντλήσεων, κατάρτιση διαγραμμάτων 
κρίσιμης παροχής, διάγραμμα απεικόνισης πτώσης και 
επαναφοράς στάθμης-χρόνου, για τον υπολογισμό 
υδραυλικών παραμέτρων. 

4. Τοπογραφικό χάρτη, κλίμακας που καθορίζεται απάτην 
Διευθύνουσα Υπηρεσία, με τις θέσεις των γεωτρήσεων. 

• Για κάθε δαπάνη που αφορά την τήρηση των ημερή¬ 
σιων δελτίων γεωτρήσεων, τηντελική εκθεση και την υπο¬ 
βολή τους στην Υπηρεσία, δεν καταβάλλεται αποζημίωση 
στον ανάδοχο, δοθέντος ότι οι δαπάνες αυτές υποχρεω¬ 
τικά περιλαμβάνονται ανηγμένες τις τιμές της προσφο¬ 
ράς του. 

11. Επιμέτρηση - Πληρωμή 

• Για την εισκόμιση στο τόπο του έργου και εγκατά¬ 
σταση στη πρώτη γεώτρηση ετοίμου για εργασία γεω- 
τρητικού συγκροτήματος και αποκόμιση αυτού, προβλέ- 
πεται κατ' αποκοπή τιμή αποζημίωσης. 

• Για τη μεταφορά από θέση σε θέση και εγκατάσταση 
ετοίμου για εργασία γεωτρητικού συγκροτήματος, προ- 
βλέπεται κατ' αποκοπή τιμή αποζημίωσης. 

• Η επιμέτρηση των εργασιών διάτρησης ή διεύρυνσης 
γίνεται ανά μέτρο μήκους διάτρησης ή διεύρυνσης και η 
πληρωμή με αντίστοιχες τιμές μονάδος ανάλογα με τη 
διάμετρο διάτρησης ή διεύρυνσης. Η δειγματοληψία πε¬ 
ριλαμβάνεται στην πληρωμή των εργασιών διάτρησης. 

• Η επιμέτρηση και πληρωμή της ηλεκτρικής διασκό- 
πησης γίνεται με κατ’ αποκοπή τιμή ανά γεώτρηση. 

• Η επιμέτρηση των τυφλών σωλήνων και φιλτροσωλή- 
νων γίνεται με το μέτρο μήκους πλήρως εγκατεστημένου 
τυφλού σωλήνα ή φιλτροσωλήνα και η πληρωμή με αντί¬ 
στοιχες τιμές μονάδος ανάλογα με τη διάμετρο του τυ¬ 
φλού σωλήνα ή φιλτροσωλήνα. 

• Η επιμέτρηση των περιφραγματικών σωλήνων γίνεται 
με το μέτρο μήκους πλήρως εγκατεστημένου περιφραγ- 
ματικού σωλήνα και η πληρωμή με αντίστοιχες τιμές μο¬ 
νάδος ανάλογα με τη διάμετρο του περιφραγματικού σω¬ 
λήνα. 

• Η επιμέτρηση τωνπιεζομετρικών σωλήνων γίνεται με 
το μέτρο μήκους πλήρως εγκατεστημένου πιεζομετρικού 
σωλήνα και η πληρωμή με αντίστοιχη τιμή μονάδος πιεζο- 
μετρικού σωλήνα διαμέτρου 1 1/2 ". 

• Η επιμέτρηση του χαλικόφιλτρου γίνεται με το κυβικό 
μέτρο πλήρως τοποθετημένου χαλικόφιλτρου και η πλη¬ 
ρωμή με την αντίστοιχη τιμή μονάδος. 

• Η επιμέτρηση των εργασιών ανάπτυξης της παρα¬ 
γράφου δτηςπαρούσαςΤ.Π. στις περιπτώσεις (α) και (β) 
γίνεται σε ώρες λειτουργίας γεωτρυπάνου, ενώ στην πε¬ 
ρίπτωση (γ) γίνεται σε ώρες λειτουργίας για εργασία ανά¬ 
πτυξης με αεροσυμπιεστή (αίΓ-ΙίίΙ), και η πληρωμή πραγ¬ 
ματοποιείται με αντίστοιχες τιμές μονάδος ωριαίας απο¬ 
ζημίωσης. 

• Οι εργασίες δοκιμαστικών αντλήσεων της πραγρά- 
φου 7 της παρούσας Τ.Π. επιμετρώνται και πληρώνονται 
ως εξής: 

- για την εισκόμιση στον τόπο του έργου και εγκατάστα¬ 
ση του αντλητικού συγκροτήματος στη πρώτη γεώτρηση 
με κατ’ αποκοπή τιμή. 

- για την μεταφορά από θέση σε θέση και εγκατάσταση 
του αντλητικού συγκροτήματος στη γεώτρηση με κατ’ 
αποκοπή τιμή. 

- ανά ώρα λειτουργίας και ωριαία αποζημίωση εργασίας 
για την άντληση ανάλογα με τη διάμετρο του αντλητικού 
συγκροτήματος. 

- ανά ώρα και ωριαία αποζημίωση για τη μέτρηση της 
επαναφοράς της στάθμης του νερού. 

Όλες οι άλλες εργασίες ή αναμονές περιλαμβάνονται 
στις παραπάνω τιμές. 

• Για την εισκόμιση στο τόπο του έργου και τοποθέτη¬ 
ση στη γεώτρηση συγκροτήματος ΑΙΡ-ϋΡΤ, εξαγωγή αυ¬ 


τού και αποκόμιση, ανεξάρτητα από το βάθος τοποθέτη¬ 
σης γιά την εκτέλεση εργασιών ανάπτυξης ή άντλησης, 
προβλέπεται κατ' αποκοπή τιμή αποζημίωσης. 

• Για τη λήψη ενός δείγματος καρότου με δειγματολή¬ 
πτη διπλού τοιχώματος διαμ. 101 πγιγπ και μήκους 2πι του¬ 
λάχιστον, ανεξάρτητα σκληρότητας και βάθους, προβλέ- 
πεται κατ' αποκοπή τιμή αποζημίωσης. 

• Για τη προμήθεια, μεταφορά και τοποθέτηση μέσα 
στη γεώτρηση ποσότητας ενός κιλού εξαμεταφωσφορι- 
κού νατρίου για το καθαρισμό και ανάπτυξη των γεωτρή¬ 
σεων, προβλέπεται τιμή αποζημίωσης ανά κιλό(χλγ,). 

12. Καθυστερήσεις 

Για καθυστερήσεις γεωτρητικού συγκροτήματος είτε 
αντλητικού συγκροτήματος μετά από εντολή της Διευθύ- 
νουσας Υπηρεσίας, προβλέπεται τιμή μονάδος ωριαίας 
αποζημίωσης ανάλογα με τη διάμετρο, αντίστοιχα. 

ΟΙ ΣΥΝΤΑΞΑΝΤΕΣ 

Ν. Ξύγγης Μεταλλειολόγος Δ/νση Ε/Β Έργων (Δ7) της 
Γ.Γ.Δ.Ε. ΥΠΕΧΩΔΕ 

Π. Περγιαλιώτης Γεωλόγος Δ/νση Γεωλογίας Υδρολο¬ 
γίας Υπ. Γεωργίας 

Στ. Παπαδάκου Γεωλόγος Δ/νση Γεωλογίας Υδρολο¬ 
γίας Υπ. Γεωργίας 

Κ. Ευριπίδου Πολ. Μηχανικός ΔΙΠΑΔ της Γ.Γ.Δ.Ε. 
Υ.ΠΕ.ΧΩ.Δ.Ε. 

ΕΓΚΡΙΘΗΚΕ 

Σύμφωνα με την ΔΙΠΑΔ/β/606/12.11.2002/Κ.Υ. Απόφα¬ 
ση Υ.ΠΕ.ΧΩ.Δ.Ε. και ΥΠ.ΓΕ 

Ο Διευθυντής 
ΣΟΦ. ΤΖΟΒΑΡΙΔΗΣ 


Η ισχύς της απόφασης αυτής αρχίζει από τη δημοσίευ¬ 
σή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Νοεμβρίου 2002 

ΟΙ ΥΠΟΥΡΓΟΙ 

ΥΦΥΠ. ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ ΓΕΩΡΓΙΑΣ 

I. ΤΣΑΚΛΙΔΗΣ Γ. ΔΡΥΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ (3Β * ΡΑΧ 010 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.β 1.0Γ 
θ-ΙΤΙ3ίΙ: ννθ0ΙΊΊ33ΪΘΓ @ Θ1.0Γ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310)423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410)597449 
(06610) 89 127/89 120 
(0810) 396 223 

(02510) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 ουτο. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θιιιό για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



ευπο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - ιόπι για δημοσιεύματα μετά το 1994 καθορίζεται σε 30 βυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το Ιηίβιτιβΐ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θυιΌ 

ΘΙΙΓΟ 

θϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 ουτο ανα έτος παλαιοτητας και κατα τεύχος 





* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 




Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































